Burkina

Burkina (Fransesa: Burkina Faso) is dexa in Afrikali garebi. Burkina le ikawkalcu of Franse fe 5 de mesi 8, 1960. To hare hin name xorfe 1984.

Leli presidiyen Blaise Compaoré le exergocu xafe protesta fe mesi 10, 2014. Xorfe tupyoya fe mesi 11, 2015 Roch Marc Christian Kaboré is presidiyen. Te beriseleti fe 2020.

Geografi
Burkina is dexa wal kosta. Tosu peryaje is 274,200 km². Of hinto sui koberi 400 km². Hay sisa jali dexa wey Burkina. Fe utara ji utarali garebi hay Mali (1325 km di dexali byen), fe dongo hay Nijer (622 km), fe sudeli dongo hay Benin (386 km), fe sude hay Togo (131 km) ji Gana (602 km) ji fe garebili sude hay Kotivwar (545 km).

Hay tiga klimali zona xorfe utara finfe sude. Utarali zona is lile samokuli zona. Maxim gao loka is jabal Tena Kourou fe 749 m.

Ogartim maxori ogar in centra ji sude. Kriban un oftiga di ogartim ogar in xaher. Cuyoxaher ji maxim dayo xaher is Wagadugu. Tosu demoje is 1.8 mega insan.

Walbarix ji samokucu efeto nongyo.

Demo
Max kom sisades lima ofcen di ogartim minmo lawo kom duades lima nyan. Demoje nyanli xunjan fe tiga ofcen.

Krasia
Burkina is presidiyenli jumhuri. Nasyonli jaxneli dina is 11 de mesi 12. To name "jumhurili dina".

Christophe Dabiré is krasiakef xorfe 24 de mesi 1, 2019.

Ofatalar

 * Africa :: Burkina Faso – The World Factbook fe cia.gov (fe Englisa)